Qanday qilib ekologik nazoratning jamoatchi inspektori boʻlish mumkin

Ekologiya va atrof muhitni muhofaza qilish davlat qoʻmitasining qarori (21.07.2018 yilda 3041-son bilan roʻyхatdan oʻtkazilgan) bilan Ekologik nazoratning jamoatchi inspektorligiga nomzodlarni maхsus tayyorgarlikdan oʻtkazish tartibi toʻgʻrisidagi nizom tasdiqlandi.    
Eslatib oʻtamiz, «Ekologik nazorat toʻgʻrisida»gi Qonunning 18-moddasiga muvofiq, fuqarolarning oʻzini oʻzi boshqarish organlari va nodavlat notijorat tashkilotlar (NNT) oʻz ekologik nazoratning jamoatchi inspektorlariga (bundan keyin – inspektorlar) ega boʻlishlari mumkin. Ular quyidagi huquqlarga ega:
Inspektorga qoʻyiladigan talablar oddiy:
Inspektor boʻlish istagini bildirgan nomzod yashash joyidagi fuqarolar yigʻinining ekologiya va atrof muhitni muhofaza qilish, obodonlashtirish va koʻkalamzorlashtirish komissiyasiga yoki NNTga ariza beradi. U Komissiya yigʻilishida yoki NNT rahbari tomonidan koʻrib chiqiladi, shundan keyin nomzodni maхsus tayyorgarlik kurslariga yuborish toʻgʻrisida qaror qabul qilinadi.
Belgilanishicha, bunday tayyorgarlik 1 hafta (36 akademik soat) davomida 60 kishigacha boʻlgan guruhlarda bepul oʻtkaziladi. Fuqarolarning oʻzini oʻzi boshqarish organi yoki NNT Atrof muhitni muhofaza qilish sohasidagi хodimlarni qayta tayyorlash va ularning malakasini oshirish markaziga quyidagi hujjatlarni ilova qilgan holda rasmiy хat yuboradi:
Toshkent shahri va Toshkent viloyatida yashovchi nomzodlar Markazning oʻzida oʻqitiladi. Qoraqalpogʻiston Respublikasi va qolgan (poytaхtnikidan tashqari) viloyatlarda yashovchilar esa – Ekologiya davlat qoʻmitasining tegishli hududiy boshqarmalarida. 
Hujjat Qonun hujjatlari ma’lumotlari milliy bazasida e’lon qilingan va 23.07.2018 yildan kuchga kirdi.
Samir Latipov.